Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: kiadott 4/1987. (VI. 14.) IM rendelet 22. § (3) bekezdése azt
Paragraph Index: 465

kiadott 4/1987. (VI. 14.) IM rendelet 22. § (3) bekezdése azt írja elő, hogy lejárt tartásdíj előlegezésének nincs helye. A folyósítás kezdő időpontja a végzés meghozatalát követő hónap első napja. Tájékoztatom arról is, hogy a gyermekek védelméről és a gyámügyi igazgatásról szóló 1997. évi XXXI. tv. 22—25. §-a tartalmazza a gyermektartásdíj megelőlegezésének új eljárását, de a törvény e rendelkezése csak 1998. január 1. napjától lép hatályba. A jövőben szükség esetén aszerint kell majd eljárni. (Másolatban mellékelem.) Kérem fentiek szíves tudomásulvételét. Kelt: Dr. Polt Péter Ügyszám: OBH 9145/1997. Tisztelt Uram! Az Országgyűlési Biztos Hivatalához írt levelében azt panaszolja, hogy az OTP minden hónapban zárlati díjat számol fel, holott a számláján nincs is pénzmozgás. Kéri — a szobi OTP-től függetlenül — e díj törvényességének kivizsgálását. Az állampolgári jogok országgyűlési biztosáról szóló 1993. évi LIX. tv. 16. § (1) bek. szerint az országgyűlési biztoshoz bárki fordulhat, ha megítélése szerint valamely hatóság, illetve közszolgáltatást végző szerv eljárása, ennek során hozott határozata, illetőleg a hatóság intézkedésének elmulasztása következtében alkotmányos jogaival összefüggésben sérelem érte, vagy ennek közvetlen veszélye áll fenn, feltéve, hogy a rendelkezésre álló közigazgatási jogorvoslati lehetőségeket már kimerítette, illetve jogorvoslati lehetőség nincs számára biztosítva. Az OTP nem hatóság és nem közszolgáltatást végző szerv, így OTP-vel kapcsolatos ügyek vizsgálatára nincs hatáskörünk. Az OTP önálló — nyereségérdekelt — gazdálkodó szervezet, és szolgáltatásainak díját maga állapítja meg. A számlát minden hónapban zárja — megállapítja, hogy van-e rajta forgalom, ha igen milyen. Erről Önt értesíti, tehát szolgáltatást végez. Ha nem akarja, hogy zárlati díj kerüljön felszámolásra — mivel a számlát úgy sem használja — a szerződés szerint mondja azt fel. Kelt: Dr. Polt Péter 1999/18/II. szám Ügyszám: OBH 9161/2/1997. Tisztelt Asszonyom! A gyermektartásdíj folyósításával kapcsolatban az országgyűlési biztoshoz írt beadványára az alábbi tájékoztatást adom.

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes